Yen mulih sekolah, Aya numpak angkot. Bareng karo kanca rakete, Sika lan Putri terus dolan dhisik nang omahe Aya. Bocah loro iku nunggu dipethuk Ibu utawa bapake dhewe-dhewe. Merga yen langsung mulih omah, ora betah amarga omahe suwung. Lha yen nang omahe Aya, bisa guyon-guyon dhisik, maem bareng-bareng, dolanan hape, maca buku. Sika lan Putri betah banget nang nggone Aya, koleksi bukune akeh. Ibune Aya seneng mundhutne buku.